El barri de la Canyada celebra les seues festes patronals
29/08/2018

# El barri de la Canyada celebra les seues festes patronals

[![El barri de la Canyada celebra les seues festes patronals](/images/noticias/2018/08/fiestas-canyada-gr.jpg)](/images/noticias/2018/08/fiestas-canyada-gr.jpg)

29.08.2018

L'Alcalde, junt amb la Reina de les Festes i la seua Cort, participaran aquesta vesprada en el pregó que tindrà lloc a les 20 hores

El barri de la Canyada acull des de hui les seues festes patronals, cinc dies en els quals veïns i visitants gaudiran d'una àmplia programació d'activitats que inclouen jocs infantils, concerts i espectacles artístics.

Aquesta vesprada a les 20 hores, l'alcalde de Paterna, Juan Antonio Sagredo juntament amb la Reina de les Festes, Carolina Bertó, i la seua Cort d'Honor, acompanyaran al pregoner d'enguany, Rafael Pinazo Monterde en el Pregó que donarà inici a les festes de la Canyada.

Després del discurs, una cavalcada recorrerà els carrers del barri i a partir de les 23:00 hores tindrà lloc un espectacle musical.

El **dijous 30 d'agost**, tindrà lloc un concurs de paelles a partir de les 21.30 hores, seguit d'una orquestra de música en la plaça Porta del Sol.

Els més xicotets podran gaudir d'un matí de jocs infantils, amb inflables i tallers d'animació, el **divendres 31 d'agost** des de les 11 h en la plaça de l'Església. A la nit, la plaça Porta del Sol es convertirà en l'escenari del musical Hollywood al que acompanyarà l'actuació de diferents artistes locals.

El **dissabte 1 de setembre**, els xiquets tornaran a ser els protagonistes del matí amb una nova sessió d'activitats infantils. A les 20 h se celebrarà un homenatge a les persones majors amb la interpretació d'un concert de l'Agrupació Musical la Canyada i berenar en el local de la Llar Social. La jornada finalitzarà amb una macro discomóvil a les 23 hores per a tots els paterneros i paterneras.

Les festes finalitzaran el **diumenge 2 de setembre** amb una mascletá manual realitzada per Interpenyes Paterna a les 14h en la plaça i amb la Missa en Honor al Santíssim Crist de la Fe que s'oficiarà a les 19 h i que s'acompanyarà d'una processó pels carrers del barri.